Amazon เขย่าวงการ เปิด "ร้านขายยาออนไลน์" - FINNOMENA
ล่าสุด Amazon ได้ทำการเปิดตัว “ร้านขายยาออนไลน์” โดยจะจัดส่งยาตามใบสั่งแพทย์ในสหรัฐอเมริกา ซึ่งถือเป็นการเพิ่มการแข่งขันในตลาดค้าปลีกยา ที่มี Walgreens, CVS และ Walmart ครองตลาดอยู่
19 พ.ย. 2563

ล่าสุด Amazon ได้ทำการเปิดตัว “ร้านขายยาออนไลน์” โดยจะจัดส่งยาตามใบสั่งแพทย์ในสหรัฐอเมริกา ซึ่งถือเป็นการเพิ่มการแข่งขันในตลาดค้าปลีกยา ที่มี Walgreens, CVS และ Walmart ครองตลาดอยู่
ธุรกิจใหม่นี้ จะใช้ชื่อว่า Amazon Pharmacy และมีฟังก์ชันช่วยให้ลูกค้าเปรียบเทียบราคายา กับร้านอื่นๆได้ ขณะกำลังเลือกซื้อยาบนเว็บไซต์ หรือแอป
สำหรับสมาชิกทั่วไป จะได้รับยาภายใน 5 วัน แต่ถ้าหากอยากได้รับยาภายใน 2 วัน ก็ต้องจ่ายเพิ่ม 5.99 ดอลลาร์สหรัฐ หรือประมาณ 180 บาท
อย่างรไรก็ตาม ขณะนี้ Amazon กำลังถูกวิพากษ์วิจารณ์อย่างหนักจากกลุ่มแรงงานและฝ่ายนิติบัญญัติ เนื่องจาก Amazon บุกตลาดใหม่ๆ มากขึ้น ทำให้อุตสาหกรรมต่างๆ นั้นอาจต้องหยุดชะงักหรือได้รับผลกระทบ เช่น ค้าปลีกคอมพิวเตอร์ และ เภสัชภัณฑ์
ที่มา : https://www.reuters.com/article/us-amazon-com-pharmacy/amazon-launches-online-pharmacy-in-new-contest-with-drug-retail-idUSKBN27X170
แท็ก:
แชร์บทความ: